ঢাকা, ১১ জুলাই (দি-এডিটর) : সরকারের বিরুদ্ধে হরতাল অবরোধসহ অসহযোগ আন্দোলনের হুমকি দিয়েছে বাংলাদেশ জামায়াতে ইসলামী। সোমবার দুপুরে রাজধানীর মগবাজার দলের কেন্দ্রীয় কার্যালয়ে এক সংবাদ সম্মেলনে এ হুমকি দেন দলের ভারপ্রাপ্ত সেক্রেটারি জেনারেল এটিএম আজহারুল ইসলাম।  আজহারুল ইসলাম বলেন, সংবিধানে আল্লাহর প্রতি পূর্ণ আস্থা ও বিশ্বাস পুনঃস্থাপন, তত্ত্বাবধায়ক সরকার ব্যবস্থা পুনর্বহাল এবং মাওলানা মতিউর রহমান নিজামী, মাওলানা  দেলাওয়ার হোসাইন সাঈদী, আলী আহসান মোহাম্মাদ মুজাহিদ এবং ৪৮ ও ৩০ ঘণ্টার হরতাল চলাকালে যেসব নেতা এবং ওলামা-মাশায়েখদের গ্রেফতার করা হয়েছে তাদেরসহ গ্রেফতারকৃত সকল রাজবন্দির অবিলম্বে নিঃশর্ত মুক্তি না দিলে এ কর্মসূচি দিতে বাধ্য হবে তারা।